Med hjertet i halsen

Med hjertet i halsen (originaltittel: North by Northwest) er en amerikansk mysterie-thriller fra 1959 regissert av Alfred Hitchcock. Filmen handler om en uskyldig mann som blir forvekslet med en annen og som dermed ender opp med å bli jaget gjennom USA av en mystisk organisasjon. Hovedrollen spilles av Cary Grant, mens sentrale biroller spilles av Eva Marie Saint og James Mason. 


== Handling ==
Reklamemannen George Thornhill skal møte forretningforbindelser i FN-bygningen. Der blir han ufrivillig dratt inn i et drap som skjer i åpent dagslys. Like etter blir han bortført av to menn og fraktet til en mystisk luksusvilla. Der venter en mann ved navn Vandamm som hevder at Thornhill egentlig er George Kaplan, noe Thornhill på det sterkeste benekter. Han blir deretter tvangssjenket med Whisky og satt i en bil uten bremser slik at han skal omkomme. Thornhill overlever derimot og blir deretter arrestert for fyllekjøring og satt i arresten. Han forklarer sin uskyld og tar med politiet tilbake til det huset han ble holdt fanget, men der er alle spor fjernet og ingen tror han. Han setter derfor i gang sin egen undersøkelse for å finne ut hvem denne Kaplan er. I løpet av jakten kommer han i kontakt med en vakker kvinne som hjelper ham. Hun avsløres senere som Vandamms elskerinne, deretter som regjeringsagent. Det viser seg at Kaplan er en fiktiv person, oppfunnet av CIA. Det hele ender i et dramatisk oppgjør på Mount Rushmore.


== Om filmen ==


=== Popularitet og økonomi ===
Den innbrakte $9,8 millioner i USA.Produksjonskostandene er estimert til $4,3 millioner.


=== Anmelderne ===
Filmen ble svært godt mottatt av kritikerne, noe som gjenspeiles i at den har fått 99 % på Rotten Tomatoes.«En av de mest underholdende filmene jeg kan huske å ha sett på lang tid...», skrev Aftenpostens anmelder i 1959. Anmelderen på nettstedet CINERAMA gav den terningkast seks i 2000 og skrev blant annet at: «North by Northwest er full av uforglemmelige replikker og scener, og som høydepunkter kan nevnes sekvensen som viser en åtte minutters kamp mellom mann (Grant) og fly, biljakten med full sjåfør eller den desperate flukten for livet over presidentenes ansikter i Mount Rushmore».


=== Priser ===
Silver Seashell ved Filmfestivalen i San Sebastián (Alfred Hitchcock)
David ved David di Donatello Awards (Gary Grant)
Golden Laurel ved Laurel Awards (Beste actiondrama)
Edgar-prisen ved Edgar Allan Poe Awards (Beste film)Den ble i tillegg nominert til tre Oscar, en Directors Guild of America og en Writers Guild of America.
Den er regnet som en av USAs 100 beste filmer av The American Film Institute.
I 1995 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.


=== Annet ===
Filmen har en del likhetstrekk med James Bond-filmene. Dette grunnet likhetstrekk som spektakulære locations, hemmelige agenter og en elegant og vittig mann i hovedrollen satt i mot en kynisk og sjarmerende skurk.


== Rollebesetning ==
Cary Grant ... Roger Thornhill
Eva Marie Saint ... Eve Kendall
James Mason ... Phillip Vandamm
Leo G. Carroll ... The Professor
Jessie Royce Landis ... Thornhill's mother Clara
Martin Landau ... Leonard
Philip Ober ... Lester Townsend
Josephine Hutchinson ... Mrs. Townsend
Adam Williams ... Valerian
Patrick McVey ... Sergeant Flamm
Ed Platt ... Victor Larrabee


== Galleri ==

		
		
		
		
		
		
		
		
		


== Referanser ==


== Eksterne lenker ==
(en) Med hjertet i halsen på Internet Movie Database 
(no) Med hjertet i halsen hos Filmfront 
(sv) Med hjertet i halsen i Svensk Filmdatabas 
(da) Med hjertet i halsen i Danmark Nationale Filminstitut 
(fr) Med hjertet i halsen på Allociné 
(nl) Med hjertet i halsen på MovieMeter 
(en) Med hjertet i halsen på AllMovie 
(en) Med hjertet i halsen på Turner Classic Movies 
(en) Med hjertet i halsen på Rotten Tomatoes 
(en) Med hjertet i halsen på Metacritic 
(en) Med hjertet i halsen hos Filmsite.org